Downloaded from MoviesMod.org | Visit & Support
DENNE EPISODEN OMHANDLER BL.A. SEKSUELLE OVERGREP,
SEKSUELL MISHANDLING AV BARN OG SIKTELSER FOR BARNEPORNO.
SE PÅ EGET ANSVAR.
JOSH DUGGAR: Hvorfor er dere her?
FØDERAL ETTERFORSKER: Vi er en del av en spesialstyrke
som heter
"Innsatsstyrken mot internettforbrytelser mot barn."
Ja.
I en pågående etterforskning
fant vi på denne IP-adressen
én spesifikk video med barneporno
og én mappe med cirka 65 bilder med barneporno.
JOSH DUGGAR: Ja vel.
Gjelder dette mine digitale enheter?
FØDERAL ETTERFORSKER: Ja, det er derfor vi er her.
JOSH DUGGAR: Ja vel.
HSI var i Springdale
og undersøkte en virksomhet knyttet til Josh Duggar.
Jeg snakket med min bror. Han sa
det bare var en tidligere innsatt som jobbet hos ham,
og at alt ville ordne seg.
DEANNA DUGGAR JIM BOB DUGGARS SØSTER
"Dette kommer til å gå over. Det er ikke sant."
Alt barna finner på når foreldrene ikke er til stede.
Dere vet det bibelsitatet:
"Et barn overlatt til seg selv bringer skam over sin mor"?
Det er så sant.
The Sun kom på døra, og de spurte:
"Er det sant at din bror blir arrestert?"
Og jeg sa: "Ingen kommentar."
SAKENS UTVIKLING FOX NEWS
Realitystjernen Josh Duggar
fra 19 and Counting
har blitt arrestert i Arkansas.
Rystende påstander mot et medlem av Duggar-familien.
Jeg kunne ikke fatte og begripe det.
Jeg sa: "Jeg tror vi er i et parallelt univers."
Josh Duggar, tiltalt for nedlasting og besittelse av barneporno.
Tiltalepunktene er mottakelse og besittelse av barneporno.
Mr. Duggar, lastet du ned barneporno på datamaskinen din?
Han sa ingenting til media.
Han satte seg i den svarte SUV-en som ventet på ham, og dro.
En TLC-talsperson sier
at de ikke vil fortsette
med Duggar-familiens realityserie.
Det er ren ondskap. Det finnes ikke noe verre.
NORDVEST-ARKANSAS
Bobye sa: "Jim, noen fra Sikkerhetsdepartementet er her."
De sa: "Du vet hvorfor vi er her."
JIM HOLT - BOBYE HOLT VENNER AV DUGGAR-FAMILIEN
Han sa: "Det handler om Josh Duggar."
De sa det ikke handlet om fortiden hans.
CHAMPION MOTORCARS BRUKTBILER
Det var noe annet.
Jeg sendte Josh en melding:
"Hei, jeg har hørt noen rykter. Er de sanne?"
Han sa: "Overhodet ikke, særlig ikke noe sånt."
Duggar-familien sendte en pressemelding: "Så vidt vi vet,
"er ingen medlemmer av vår familie under etterforskning..."
Den dagen pressemeldingen ble kjent,
vet vi at familien visste om
etterforskningen av Josh,
og de visste det da de sendte pressemeldingen.
Ja, de lurte kanskje offentligheten, men til slutt
kommer det for en dag.
Jeg tror vi var nysgjerrige på utviklingen og hva som faktisk var sant.
FØRSTE DAG MED VITNEUTSAGN I JOSHUA DUGGARS RETTSSAK
I dag begynte vitneutsagnene i Duggar-saken.
Etter åpningsprosedyren
viste påtalemyndigheten juryen en PC
som ble funnet i Duggars bilforretning.
Historien var åpenbart av interesse for Fundie Snark-samfunnet.
Jeg fulgte nøye med.
Påtalemyndigheten kunne påpeke
hver eneste gang Josh lastet ned bilder.
JEN SUTPHIN YOUTUBER, FUNDIE FRIDAYS
De visste de nøyaktige tidspunktene.
Agenten sier at Duggar hadde programmet Covenant Eyes på PC-en,
som agenten kalte en "ansvarsprogramvare".
Med Covenant Eyes vinner jeg kampen mot porno hver dag.
Covenant Eyes lager rapporter om nettstedene du besøker,
og sender dem til en fortrolig ansvarskompis.
Den offentlige delen av PC-en
var brukt mest til forretninger,
men harddisken var delt i to.
Josh har alltid vært flink med teknologi.
Han var den eneste som kunne klare
å omgå Covenant Eyes-programmet.
Agenten sa at bildene var blant
de aller verste bildene han noensinne har undersøkt.
De tingene han så på
og ble tent av,
AMY KING DUGGAR-BARNAS KUSINE
får hjertet mitt til å briste.
Det var forferdelig. Vi følte at vi hadde feilet.
Kunne vi ha prøvd mer?
Når en venn gjør så grusomme,
onde ting,
gjør det vondt. Det er derfor jeg gråter.
De virket som så gode mennesker.
En herlig familie.
De fremstod som perfekte i serien.
Alt var alltid vakkert og rosenrødt.
Jeg tror folk satte dem på en pidestall.
Men vi vet at det var mye smerte involvert,
men de måtte holde maska.
De må være glade hele tida.
De kan aldri vise ekte følelser.
De kan aldri bearbeide det som kanskje buldrer i hjertene deres.
Dere kan holde hender, ikke kysse.
Deres første kyss...
-Vi tar oss av kyssingen. -Det gjør vi.
Si fra om dere føler trangen, så kysser vi.
Vi har forberedt ham på dette øyeblikket.
Og jeg er spent på fremtida deres.
Josh Duggar er tiltalt for besittelse av barneporno.
Blir han dømt, kan han få 20 år i fengsel og en bot på 250 000...
Det ble holdt et rettsmøte
for å avgjøre hvilke bevis som skulle legges frem.
Påtalemyndigheten ville se om de kunne bruke de tidligere anklagene
om at Josh antastet søstrene sine.
Ingen har lyst til å vitne,
men jeg var forberedt på å vitne mot ham.
De fikk det de trengte fra noen andre,
så jeg måtte ikke vitne.
I dag vitnet tidligere venner av Duggar-familien.
Jeg gikk inn i vitneboksen, og jeg følte
at det var viktig for meg å bekrefte overfor alle i rommet
og alle som fikk høre vitnemålet,
at jeg fortalte sannheten.
Og at jeg ville måtte stå foran Gud en dag
for det jeg sa eller ikke sa, for det jeg gjorde eller ikke gjorde.
Så jeg sa: "Jeg lover, med Gud som mitt vitne."
Juryen fikk se at det var et mønster i Joshs liv
som startet tidlig,
og han slapp unna med det om og om igjen.
Bobye Holt avslørte alle, for hun sa:
"Alle visste det, det var allment kjent."
Josh hadde antastet flere av søstrene, og det ble feid under teppet.
Jeg følte på en enorm lettelse da jeg var ferdig.
Det var nesten som om vi hadde ventet alle de årene...
-Ja. -...på å få si det.
-Og vi ble tatt på alvor. -Ja.
Jim Bob sa at du var misunnelig.
Han sa: "Jim Bob,
"jeg ville ikke byttet plass med deg for all verdens rikdom."
God morgen, Jim Bob. Hvordan går det?
Jim Bob, som her går inn i rettssalen,
vitnet om det sønnen fortalte ham.
På et tidspunkt går aktor opp til ham, og hun sier:
"Her er rapporten.
"Kjenner du igjen det du sa her?"
Og han sier: "Jeg husker faktisk ikke."
Det at han kan si at han ikke husker
sine egne døtres overgrep, gjør meg kvalm.
Han besvarte alle spørsmålene med:
"Jeg husker ikke. Det er så lenge siden."
Det var blank løgn.
Dommeren ble sint
og sa han ikke fikk komme tilbake.
Fra da av var han ferdig.
Det vanskeligste for meg
var at det ble rippet opp i det gamle
som aldri skulle ha kommet ut.
Jeg håper og ber om
at dette aldri skjer med noen andre igjen.
DAG SEKS AV JOSH DUGGARS RETTSSAK
Saken er i juryens hender, og i morgen får vi vite
hva som skal skje med Joshua Duggar.
19 Kids and Counting-stjernen Jim Bob Duggar kunngjorde i dag
at han stiller til valg i Arkansas.
Jeg kunne ikke tro det da jeg fikk høre det.
Han sendte melding til deg, ikke sant?
En lenke til nettstedet hans med donasjonssiden.
-Ja. -Ja.
Duggars kandidatur kommer midt i
en barnepornoetterforskning mot sønnen hans.
Jeg fikk et nyhetsvarsel på telefonen, og jeg bare: "Hva søren?"
JIM BOB DUGGAR KUNNGJØR KANDIDATUR TIL ARKANSAS-SENATET
Det er dristig å stille til valg
når man har en sønn som er tiltalt for barneporno.
Men karakteristisk for en fundamentalistisk far.
HEATHER HEATH EKSMEDLEM AV IBLP
Duggar sa i en pressemelding at
han stiller på grunn av det han kaller "utemmede byråkrater".
Vi hørte om konspirasjonsteorier.
Ting som: "Josh ville aldri havnet i retten om Trump var president."
"Dommeren er utnevnt av Obama."
Han klamret seg til ethvert halmstrå.
Han mente nok aldri selv at han gjorde noe galt.
"Det er en distraksjon fra Satan.
"Han vil ødelegge misjonen,
"så still til valg, for slik fortsetter du å tjene Gud."
Det er en verdensordning under Satans kontroll som må bekjempes.
Slike holdninger kommer fra instituttet.
Vi utkjemper en kulturkrig.
Vi vil at Herren skal vinne den krigen.
IBLP-KONFERANSE
Jim Bob tapte. Men målet deres var at én generasjon
skulle starte en gudelig utvikling som neste generasjon skulle forsterke,
helt til vi tok over verden i Jesu navn.
Det var deres mål.
Det er alltid en større agenda.
-Gå! -Ja, sir!
I oldtiden ville man ikke gått i krig
med et pilkogger som bare hadde et par piler.
PROMOVIDEO FOR ALERT
Man bør ha så mange piler som mulig for å skyte fienden.
Det er det vi skal gjøre med våre barn.
Styrke dem og oppdra dem og sende dem ut i verden
som sterke piler som skal påvirke verden.
Den sanne historien bak Duggar-familien er mye større.
Joshua Generation er---
ALEX HARRIS - ADVOKAT, TIDLIGERE LEDER AV JOSHUA GENERATION
---en av de mest ambisiøse planene i moderne evangelisk historie,
og nesten ingen har hørt om den.
PROMOVIDEO FOR NCFCA KRISTEN TALE- OG DEBATTKLUBB
En plan som strekker seg over tiår,
om å oppdra en elitestyrke av kristne hjemmeskolerte
som skal infiltrere de høyeste nivåene i regjeringen.
Jeg heter Alex Harris.
Jeg har studert rettsvitenskap på Harvard,
og jeg var kontorist for
dommer Anthony Kennedy i USAs høyesterett.
Jeg var tidligere en av lederne i Joshua Generation-bevegelsen.
Mange av de som var med på å starte Joshua Generation,
var påvirket av Gothard.
De deltok på IBLP-seminarer og støttet Quiverfull-idealene.
Gothard var malen. Han har en finger med i alt.
Barna skulle være en tropp
som skulle erobre i Guds navn.
Hele hensikten var å forberede
de beste og flinkeste hjemmestudentene
til å innta maktposisjoner i regjeringen og rettssystemet.
PROMOVIDEO FOR TEENPACT
Målet var at kristne hjemmeskolerte
skulle bli senatorer
og presidenter
og fremfor alt høyesterettsdommere,
for å sørge for at USA igjen
skulle bli en sann kristen nasjon.
Det starter på ungdomsskolen
med blant annet TeenPact og Generation Joshua,
som ga tenåringer opplæring i samfunnslære og organisasjon.
EVE ETTINGER LÆRER OG EKSMEDLEM AV QUIVERFULL
Stem på Mike!
Disse frivillige, "Hucks hær", er her på Alex og Brett Harris' oppfordring.
Det fantes verdenssynleirer og debattklubber
for å lære å argumentere
PROMOVIDEO FOR TEENPACT
mot alle liberale eller ateistiske argumenter og avkrefte dem.
Slik forsvarer vi vår tro.
PROMOVIDEO FOR NCFCA KRISTEN TALE- OG DEBATTKLUBB
Treningsarenaen for den virkelige slagmarken
som er den mørke verden utenfor.
Vi dro til kongressbygningen støtt og stadig.
Jeg kjente alle representantene og senatorene.
Så vi kunne si:
"Dette ønsker vi. Vi ber deg stemme slik."
Vi var politisk høylytte.
PROMOVIDEO FOR TEENPACT
Disse barna får opplæring i politisk deltakelse,
og så sender man dem inn i Kongressen,
inn i Det hvite hus, som praktikanter.
Det var institusjoner for høyere utdanning,
først og fremst Patrick Henry College,
der jeg fikk opplæring i alt det jeg har gjort siden.
Uteksaminerte har blitt pressesekretærer i Det hvite hus,
PROMOVIDEO FOR PATRICK HENRY COLLEGE
Senatet og Representantenes hus, og de har fått jobb i FBI, CIA
og Sikkerhetsdepartementet.
De har jobbet for høyesterettsdommere og i Trumps kabinett.
De dukker opp overalt hvis du ser etter dem.
Møt Elise Hall.
Hun er 21 og har nettopp blitt valgt inn
i Representantenes hus i Oklahoma.
Venstrefløyen tvinger barn
til å tåle radikale uttrykk for seksualitet.
Det mest fremtredende medlemmet av Joshua Generation
var Madison Cawthorn.
Et stille folkemord har gått under USAs samvittighetsradar.
Jeg håper Høyesterett omgjør Roe v. Wade.
Han kom seg helt til Kongressen.
Siste nytt:
Kongressmedlem Madison Cawthorn
adresserer nye beskyldninger.
Cawthorn var aggressiv og kvinnefiendtlig, og han trakasserte kvinner.
De mest fremtredende lederne...
KVINNER SOM BESKYLDER CAWTHORN FOR SEXTRAKASSERING, SNAKKER UT
...havner i overgrepsskandaler,
og disse samfunnene er trent opp til å bare gå videre.
Et medlem av Duggar-familien stiller til valg som representant i 2020.
Jeg er kristen og vil kjempe for religiøs frihet.
Jeg er mot abort og vil beskytte ufødte liv.
Gjennom en kjennelse som omgjorde 50 år med prejudikater,
fjernet fem dommere amerikanske kvinners
grunnlovsfestede rett til abort.
Dette handler ikke bare om å vedta en lov som gjelder her og nå,
det handler om så mye mer.
De planlegger for flere generasjoner.
De tenker langsiktig.
Det har alltid vært oppmuntret til å bruke den teknologien man har tilgjengelig
for å fremme den kristne agendaen.
Sånn som Duggar-familien. Og nå har man influenserkulturen.
Det er en fremvekst av kristne influensere på Instagram og TikTok.
Nei, Gud skapte deg ikke som homofil.
Er en tyv født som tyv?
Sosiale medier er som skreddersydde for fundamentalisme,
for det gir disse ideene
et større publikum enn de tidligere har hatt.
Kreasjonismemuseet!
Her er det!
Og de sier så selvsikkert:
"Bibelen er sann, skapelsen er sann.
"Vi tror på dette."
Et godt eksempel er denne kanalen som heter Paul and Morgan.
Hvis dere er nye her,
lager vi videoer med kristne råd om livet, kjærligheten og dating.
Vi møttes på en uvanlig måte.
Iallfall for kristne.
MORGAN OLLIGES - PAUL OLLIGES KRISTNE INFLUENSERE
Vi møttes på Tinder.
Siste nytt.
De gjentar det de har hørt fra den eldre generasjonen.
IBLP-KONFERANSE
Gud begynte å virke i mitt hjerte på et viktig område: underkastelse.
Mannen min hadde bedt meg om å ikke gå med bukser,
og jeg var utenfor hans autoritet igjen.
De viderebringer det og får det til å virke kult og trendy.
Samme meninger i ny drakt.
Hva er konens rolle?
Konens rolle er å underkaste seg mannen.
"Underkastelse" er et skummelt ord.
Veldig skummelt.
Å underkaste seg er et valg.
Vi lager YouTube-videoer og deler Guds ord,
for hvis vi kan vise ett av en million mennesker veien,
så ære være Gud.
Det er ikke mulig å være en "hen"! Det går ikke!
Bare velg et kjønn.
Sosiale medier kan ta noe marginalt...
Dragqueens. Det er så ekkelt og sjokkerende.
...og flytte dem inn i sentrum av samtalen.
Noen av dere kan havne i helvete
og bli pint i all evighet.
De får det til å virke kult.
Mine sju tips til å snakke feminint.
Jeg ser mainstream-kristne snakke om autoritetsparaplyen.
Behandle mannen din som husets overhode. Adlyd ham.
Jeg vil bare riste i dem og si:
"Nei, det kommer fra en kultleder."
Kristne kvinner bør kle seg beskjedent.
Du ville ikke ha lagt ut noe fra Charles Manson. Stopp.
Gud prøver å advare barna sine.
Satan. Herren er min hyrde.
Guds ord om sannheten.
Bibelsk moral.
Djevelen når inn til deg på rommet ditt.
Sånn er Joshua Generation.
Det er en ære og et privilegium å være med på å kunngjøre
at Josh Duggar er funnet skyldig.
Denne saken viser at ingen er hevet over loven.
JOSH DUGGAR FUNNET SKYLDIG I BARNEPORNOSAK
Amy ringte meg og fortalte om dommen,
og jeg sa: "Rettferdigheten har skjedd fyllest."
REALITYSTJERNEN JOSH DUGGAR DØMT TIL 12 ÅR FOR BARNEPORNO
Jeg følte en enorm lettelse på jentenes vegne.
Det at de ikke lenger må si: "Jeg tilgir deg, du gjorde ikke noe galt."
At de slipper å måtte se ham i øynene etter det han har gjort, og ikke bli hørt.
Vi omfavnet hverandre.
Vi satt der og klemte hverandre i sikkert to-tre minutter.
Ja.
For det føltes som om det endelig skulle ta slutt.
Har du noe du vil si?
Har du noen kommentarer?
Jeg har ikke snakket med broren min om noe av dette.
JOSH DUGGAR DØMT TIL 12,5 ÅR
Det er mange han må be om unnskyldning til.
Faren min kontrollerer mye av det som skjer i familien.
Familieforholdene var alt anstrengt.
Jeg tok kontakt med TLC
for å be om alle kontraktene som hadde omhandlet meg.
Foreldrene mine hadde signert for flere av barna
som ikke lenger var mindreårige, deriblant meg selv.
Jeg ble voksen i 2009.
Etter hvert som barna ble voksne,
var de fortsatt oppført som mindreårige.
Hele familiedynamikken har endret seg,
og ikke til det bedre.
Vi blir ikke inkludert av familien.
De snakker ikke til oss, så vi vet ikke hva som foregår.
Vi aner ikke.
Vi får vite om ting som skjer
-via bladet People... -Via media.
Via In Touch og E!
Jeg prøver å se tilbake på den Jim Bob og Michelle som vi holdt av.
Det var vanskelig, for det var som å miste en bestevenn.
Det kommer til å endre familien vår.
Det har gjort det alt.
Jeg har en notatbok full av IBLP-regler.
Jeg tok disse notatene i stua
sammen med søskenbarna mine.
Hvem ba dere gjøre det?
Jim Bob, så klart.
"Verdier en god kone skal ha."
Det står: "Mannen din er lederen din."
Hadde du sett for deg at på 20-årsdagen din...
"Lojalitet kan bare vises i motgang."
Tenk på det.
Tenk på hva det sier.
Det sier at du ikke har noen vei ut,
og at uansett hva de gjør,
vil "lojalitet skinne gjennom i motgang".
Det er vanvittig.
Vær lojal overfor Gud, foreldre og autoritet,
ANNA DUGGAR JOSHS KONE
og elsk din ektefelle selv når det gjør vondt.
Har du noen kommentarer, Anna?
Synes du 12 år er rettferdig?
Man sier ofte om Anna Duggar: "Hvorfor drar hun ikke bare?"
TIA LEVINGS EKSMEDLEM AV IBLP
Noen grunner til at det ikke går:
Hun har ingen utdannelse.
Hun var utvalgt til Joshua Duggar.
Det er hennes plikt å alltid behage ham,
selv når han ikke er der.
De har mange barn sammen.
Her ute vet vi at en sånn person kunne skaffet seg ressurser.
Hun hadde fått gi ut en bok, men det vet hun ikke.
Hun vet nok ikke sannheten om situasjonen sin.
Josh er min første og eneste kjærlighet.
Mitt eneste håp var å klamre meg til troen min.
Jeg tror sjokket ble så stort
at jeg bare ba Gud om hjelp.
"Vis meg hvordan jeg skal takle dette."
Unge, idealistiske mennesker
kan rote seg inn i den slags. Det har jeg selv erfart.
Og her inne tar Tia oppvasken igjen.
I fundamentalismen er lidelse hellig.
Jeg brukte det konseptet: "Du er for glad, noe er galt."
I oktober 2007
gikk mannen min etter meg i fire timer med en vedkubbe
og sa at han skulle drepe meg.
Så sa han plutselig: "Jeg stikker."
Og en stemme i hodet mitt sa: "Dra med det samme."
Jeg hentet ungene, satte dem i bilen,
og han hadde dratt for å hente pistolen sin.
Hadde jeg blitt hjemme, hadde vi vært døde.
Jeg unnslapp med nød og neppe.
Så jeg vil aldri si at det er lett.
For meg og mange andre ofre
har Joshs rettssak fylt oss med håp.
Jeg håper på et oppgjør.
FEM KVINNER SAKSØKER GOTHARDS MISJON MED TILKNYTNING TIL DUGGAR-FAMILIEN
En gruppe kvinner saksøkte IBLP,
og litt senere ble Gothard inkludert i søksmålet.
TI KVINNER SAKSØKER TIDLIGERE MISJONSLEDER FOR OVERGREP
Gothard skal ha forgrepet seg på og trakassert dem.
DET ER SAMME MISJON SOM BEHANDLET JOSH DUGGAR SOM TENÅRING.
FLERE KVINNER SAKSØKER HJEMMEUNDERVISNINGSGURU FOR TRAKASSERING
IBLP som organisasjon valgte å overse det.
PÅSTANDER OM SEKSUELLE OVERGREP OG TRAKASSERING DYSSET NED
Jeg var veldig klar over søksmålet mot Bill Gothard.
LINDSEY WILLIAMS EKSMEDLEM AV IBLP
Jeg kjente til det før det ble kjent,
for jeg ble bedt om å være med.
Jeg takket nei, for jeg var livredd.
På den tida følte jeg at det ville vært farlig for meg.
EMILY ELIZABETH ANDERSON EKSMEDLEM AV IBLP
Så jeg ble med som N.N. nummer tre.
N.N. III
Når du deltar i et søksmål, ripper du opp i...
TREDJE VERSJON AV ANMELDELSE
...dine grusomste minner og forteller dem om og om igjen.
BILL GOTHARD UTØVDE UØNSKET FYSISK OG SEKSUELL KONTAKT
Bestemmer du deg for å gå til sak...
ALVORLIG FØLELSESMESSIG PÅKJENNING
...er det viktig at du innser hvor belastende
det kommer til å være for deg.
Det ble en for høy pris å betale.
Foreldelsesfristen gjaldt i saken vår.
STOR SEIER: KONSPIRASJON AVSLØRT, SØKSMÅL AVSLUTTET!
Og søksmålet ble avvist.
Jeg visste organisasjonen var stor nok.
Jeg visste de hadde mye penger.
Jeg tenkte: "Det går aldri."
Det var bokstavelig talt David mot Goliat.
Gothard hadde mye penger og ressurser.
Så han gikk til motsøksmål mot noen av de fornærmede.
Han ba om rundt 18 000 dollar fra hver av oss.
TINGHUS
Nå måtte de fornærmede forsvare seg.
Min venn Amy og jeg hørte at de skulle ha en høring om det i Chicago.
BROOKE ARNOLD EKSMEDLEM AV IBLP
Så jeg sa til Amy: "Vi må dra dit."
Ofrenes følelse av å bli hørt og trodd
var det som stod på spill her.
Og det er ikke engang en brøkdel
av det de fortjener,
det vi alle fortjener.
Det var hundretusenvis av barn i ATI-programmet
under den samme læren.
John Cornish, en av grunnleggerne av Recovering Grace,
ga meg Bill Gothards telefonnummer.
Så jeg tok en avgjørelse:
"Vi er i Chicago, så vi kan jo bare dra hjem til ham."
Bill Gothard ble en ruvende skikkelse i livet mitt, selv som voksen.
Bill Gothard pleide å holde taler på stadioner hver uke,
og nå sitter han bare alene i huset sitt.
En slags Peter Pan-aktig figur
som bor i huset han har bodd i hele livet.
Han ventet ved inngangsdøren i dress og slips.
Håret var kjemmet.
Stuen hans var full av esker
med eksemplarer av de 37 bøkene han hadde skrevet og publisert selv.
Vi setter oss ned, og han sier at han vil be for meg.
Han ser på gulvet og lukker øynene,
og jeg gjør det samme,
og så innser jeg: "Hvorfor spiller jeg skuespill?"
Så jeg åpner øynene mine, og da ser jeg
at han ser på meg. Øynene hans er åpne.
Det var som om å se djevelen i øynene.
I det øyeblikket ga alt mening.
Guds ord, Guds prinsipper.
Dette er det Gud har utrettet gjennom livet mitt.
Om visdom. Og Guds vilje...
Herrens kjærlighet. En visjon om hva du kan gjøre...
Han var bare en mann.
TINGHUS
Da jeg vitnet i retten, foran ham,
så jeg Bill i øynene.
Jeg tok tilbake kraften min.
Jeg tok tilbake stemmen min.
RETTSSAL 11D
Etter en hel dag med vitneforklaring valgte dommeren å ikke gi Gothard medhold.
Han mente at vitneutsagnene våre var troverdige.
Og vi gikk seirende ut av rettssalen.
-Mamma! -Hva er det?
Hvis du går inn på nettsiden til ATI,
står det at ATI var et hjemmeundervisningsprogram
som varte fra 1984 til 2021.
ATI eksisterer ikke lenger som sådan,
og nå selger de Visdomshefter
som et bibelstudium til alle som vil kjøpe det.
Hefter som vi ble tvunget til å bruke,
er nå redusert til
et forbanna bibelstudium.
Jeg tar det som en seier, for jeg tror de er redde.
Men IBLP eksisterer fortsatt.
Dette er første gang jeg hører om det, og det samme gjelder andre ATI-ofre.
Bill Gothard stjal ting fra oss
som vi aldri kan få tilbake, som barndommen.
Og det er mange som vokste opp
i dette pedagogisk forsømmelige hjemmeundervisningsprogrammet
som nå strever med å klare seg økonomisk.
Når man vokser opp i et så strengt trossystem,
tror jeg det er naturlig at man ønsker å gjøre opprør mot det.
Jeg hadde avvist oppdragelsen min så lenge
at jeg innså at jeg følte meg tom på innsiden.
Jeg leste Tjenerinnens beretning.
MARGARET ATWOOD TJENERINNENS BERETNING
Og jeg tenkte: "Den handler om livet mitt."
Det som foregikk med meg og min far på den tida,
var en maktkamp om
hvorvidt han anså meg for å være voksen
eller noen han hadde autoritet over.
Det vekket et behov i meg
om å prøve å forstå hva jeg hadde blitt oppdratt i.
Vi giftet oss i 2005, og i 2012 begynte problemene.
Etter at jeg fødte sønnen vår, fikk jeg mange helseproblemer.
TARA OATHOUT - FLOYD OATHOUT EKSMEDLEMMER AV IBLP
Det tok helt av.
Jeg fikk slag og var syk,
og jeg innså det ikke, for jeg var i overlevelsesmodus.
Jeg ga opp. Jeg var ikke mentalt til stede.
Jeg begynte å drikke.
Og vi tok ut separasjon.
Jeg var alenemor en stund.
Og han hadde mye...
Mye tid til å drikke.
Det er en frykt i denne kulten for at barna skal bli umoralske,
begynne å bruke narkotika, havne i fengsel eller lignende.
Jeg havnet i fengsel uansett.
I tjueårene
begynte jeg å naske.
Jeg vet ikke hvorfor. Jeg trengte ingenting.
Jeg satt i fengsel flere ganger.
En gang i rundt en uke.
Jeg begynte på et program mot avhengighet.
De første jeg måtte gjøre i tolvtrinnsprogrammet deres,
var å snakke om barndommen min,
noe jeg aldri hadde gjort før.
En gang på jobb
fikk jeg en overveldende panikkfølelse.
Så jeg begynte å gå i terapi.
Vi brukte tre timer på å snakke om
hvordan oppveksten min var.
Hun sa: "Du viser mange av de samme symptomene
"som folk som er oppvokst i kontrollerende religiøse grupper.
"Og du bør begynne å tenke på
"å gå utenfor det du har lært, kanskje til andre kirker."
Legg ned hånda hvis din første video handler om
at foreldrene dine ble med i en kult.
Dekonstruksjon er å velge om de tingene du ble lært,
er sannheten du vil tro på,
og eventuelt hva som er den sannheten.
Tror du i det hele tatt på Gud?
Jeg heter Heather, og jeg vokste opp i denne kulten.
Dekonstruksjon er utmattende.
Alt du har trodd på, har blitt vendt på hodet,
og nå tenker du på en ny måte.
JEG KUNNE VÆRT EN DUGGAR-KONE: JEG VOKSTE OPP I SAMME KIRKE,
OG OVERGREPSSKANDALEN SJOKKERER MEG IKKE
Å bli den personen jeg ville være...
AV BROOKE ARNOLD
...er et stort dekonstruksjonssteg.
Jeg begynte på college og tok en doktorgrad.
Det var litt sånn: "Se på meg. Se hvor utdannet jeg kan bli."
Jeg har syndet mot Gud og kan ikke forløse meg.
Jeg har forandret meg.
Jinge forteller om mye frykt i oppveksten.
Vi fulgte Bill Gothards lære.
Serien påvirket mange
til å bli med i IBLP og ta til seg Gothards lære.
Dette er en korreksjon, der jeg nå sier:
"Ikke følg denne læren. Den er destruktiv."
Jill har gått gjennom en enorm forandring.
Og jeg er kjempestolt av henne.
Dessverre måtte medlemmer av ATI eller IBLP
ofte gjennomgå mye vondt,
for det er først da man risikerer alt for å
komme seg ut av de situasjonene.
Til slutt begynner man å ta egne avgjørelser,
som nesepiercingen jeg tok.
Og litt etter litt
gjør man det man må for å overleve.
Å ta til motmæle er det siste steget
i å dekonstruere Gothard-ideologien.
Vi har levd det livet. De tvang oss til det.
Og vi har en del på hjertet.
Den lille stemmen i bakhodet som sier: "Dette er galt."
Den har rett. Ikke mist den.
Du er pålitelig, og du kan tro på deg selv.
Gud elsker deg, uansett hva.
Til unge jenter som fortsatt sitter fast i den verdenen:
Du trenger ikke å eie den skammen
de prøver å påføre deg.
Av og til våkner jeg og tenker: "Dette er livet mitt. Jeg har skapt dette."
"Jeg skapte det for meg selv, uten at noen bestemte over meg."
Jøss, altså.
Beklager, det er litt mye.
Faen heller.
Jeg gråt ikke av de tingene jeg forventet,
men av det jeg trodde skulle gå fint å snakke om.
Greit. Beklager.
Når man drar derfra og befinner seg ute i verden,
flaksende som en liten fugleunge,
er det folk der ute som tar imot en.
De av oss som opplevde smerten og mishandlingen
og så at det ble hyllet på TV,
og ikke fikk delt historiene våre.
Jeg mener at ofre alltid bør beskyttes.
Ofre bør alltid bli tatt hånd om.
Folk vet om historien din, den eksisterer der ute, så du føler:
"Jeg vil ha et ord med i laget."
Vi hadde hele tida denne makten over de som gjorde oss vondt.
Det viser seg
at selv om de prøvde å kontrollere oss,
var det oss de fryktet mest,
og alt vi måtte gjøre, var å snakke.
Jeg valgte å bruke TikTok...
Ung Quiverfull-mor...
Vokste opp i samme kult som dem.
Jeg vokste opp i denne kulten.
Bare én av tusenvis.
BILL GOTHARD ØNSKET IKKE Å KOMMENTERE SAKEN.
HAN HAR TIDLIGERE BENEKTET BESKYLDNINGENE OM SEKSUELL TRAKASSERING
OG SEKSUELLE OVERGREP SOM HAR BLITT RETTET MOT HAM.
JIM BOB OG MICHELLE DUGGAR UTTALTE
GJENNOM SIN TALSMANN CHAD GALLAGHER
AT DE "ELSKER ALLE BARNA SINE HØYT OG ØNSKER
AT DERES GUDGITTE LIV SKAL VÆRE RIKE OG FULLSTENDIGE."
DE ØNSKET IKKE Å KOMMENTERE MER UTOVER DETTE.
Tekst: Stine Ellingsen
Kreativ leder: Gry Impelluso
Downloaded from MoviesMod.org | Visit & Support